Risotto

duimnael|Risotto alla milanese
duimnael|Italiaanse Arborio-rys
Risotto [riˈzɔtto] of [riˈsɔtto] is 'n Noord-Italiaanse rysgereg wat in verskillende variante en geurkombinasies (onder meer met witwyn, sampioene, seekos, vleis, groente, kruie en kaas) berei word. Gewoonlik word vir die basiese resep  aftreksel by gesoteerde rys en uie gevoeg.

Rys het reeds in die Middeleeue ingang gevind tot die Europese kookkuns en is danksy Arabiese invloed nog voor 1000 n.C. op die eiland Sisilië verbou.Francesco da Mosto: Francesco's Kitchen. An Intimate Guide to the Flavours of Venice. Ebury Press 2007, bl. 60 Danksy die Republiek Venesië se handelsbetrekkinge en doeltreffende landboubeleid is rys vanaf die Renaissance-tydperk (omstreeks 1450) in die Noord-Italiaanse Po-riviervlakte, veral in die omgewing van Verona, verbou waar die Po en ander riviere met hul bestendige watervlakke die watertoevoer vir rysvelde verseker het. Tot in die 19de eeu, toe nuwe soorte van die Filippyne ingevoer is, was Nostrale die enigste soort rys wat verbou is.Die Zeit, 25 Oktober 2013: Made in Italy - Lomellina. Land des Wassers - Wo in Italien Reis wächst. Besoek op 12 Februarie 2019 Later het nuwe ryssoorte met kort korrels soos Arborio, Vialone en Carnaroli, wat aan die gereg sy romerige tekstuur verleen, gewild geraak vir die bereiding van risotto.

 Verwysings 

 Eksterne skakels 
Resepte in Afrikaans
 RSG: Suurlemoen- en ertjie-risotto 

Kategorie:Italiaanse kookkuns